På sommeren er det ikke noe problem å lagre båten ute, gjerne på to bukker (se tilbehør). Pass på at den lagres med bunnen opp, og åpen lufteluke. (Det er alltids litt fukt som det er greit å få ut). Det er alltid en fordel å dekke til båten, både på grunn av UV-stråling, men også for å holde den ren for støv, løv, barnåler etc. Om vinteren bør båten lagres innendørs, eventuelt godt tildekket. Sjekk at skroget er tomt for vann, slik at ikke frostskader oppstår under lagring. Karbonårer må ikke utsettes for sol under lagring!